ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት "ኣብቲ ኵናት ንሱ ተሰዊኡ ኣነ ድማ ተወጊአ ሰንኪለ" 9 ጉንቦት 2018 ዝተመሓየሸ 12 ሓምለ 2018 ብኣቆጻጽራ ኢትዮጵያ መፈለምታ ተስዓታት ወርሒ ግንቦት፡ ህዝብታት ኢትዮጵያ ብፍላይ ህዝቢ ትግራይን ኤርትራን መንበስበስትኻ ንዘንቅዕ ጸሓይ ግንቦት ተጻዊሮም ደቆም ከዕብዩ መዓልታዊ ህይወቶም ክመርሑ ደፋእፋእ እናበሉ ዘይተጸበዩዎ ሓዲሽ ክስተት ኣጋጢሙዎም። ህዝቢ ክልትኡ ሃገራት ብኽልቲኡ ሸነኽ ናብ ዓውደ ኵናት ዝወፍሩ ሰራዊት ጽዒነን ዝወናጨፋ ወተሃደራዊ መካይን ርእዩ "መሊሽና ደኾን ናብ ኵናት ኢና ክነምርሕ?" ብምባል ከብዱ ሓቝፉ። ኣብዘን ናብ ግንባራት ኵናት ሰራዊት ጽዒነን ከም ንፋስ ቀውዒ ሸው ሸው ዝብላ ወተሃደራዊ መካይን ኣብ ሓንቲ ቤት ምዕባይን ምንኣስን ኮይኖም ኣብ ሓንቲ መደብ ደቂሶም ዝዓበዩ ደቂ ሓንቲ ማህጸን ኣሕዋት ጽዒነን ናብ ኵናት የምርሓ ምንባረን ኣሽንኳይ ንሳተን እተን ግኡዛት፡ እቲ ኽሓስብ ዝኽእል ወዲ ሰብ እውን ኣይገመተን። ስድራ እንዳ ኣቦይ ታፈረ እንታይ ኣፍርያ?
